Pasiūlymas Tarybos reglamentas nustatantis korekcinius koeficientus, nuo 2004 m. liepos 1 d. taikomus trečiose šalyse dirbančių Europos Bendrijų pareigūnų, sutartininkų ir laikinųjų darbuotojų bei dalies pareigūnų, liekančių dirbti savo postuose dešimtyje naujųjų valstybių narių ne ilgesniam kaip penkiolikos mėnesių laikotarpiui po šių valstybių įstojimo į ES, atlyginimams /* KOM/2004/0771 galutinis */





Briuselis, 03.12.2004 KOM(2004)771 galutinis Pasiūlymas TARYBOS REGLAMENTAS nustatantis korekcinius koeficientus, nuo 2004 m. liepos 1 d. taikomus trečiose šalyse dirbančių Europos Bendrijų pareigūnų, sutartininkų ir laikinųjų darbuotojų bei dalies pareigūnų, liekančių dirbti savo postuose dešimtyje naujųjų valstybių narių ne ilgesniam kaip penkiolikos mėnesių laikotarpiui po šių valstybių įstojimo į ES, atlyginimams (pateikta Komisijos) AIŠKINAMASIS MEMORANDUMAS 1987 m. spalio 5 d. Reglamentu (Euratomas, EAPB, EEB) Nr. 3019/87 buvo pakeisti Pareigūnų tarnybos nuostatai, juos papildant X priedu, nustatančiu ypatingas ir nukrypti leidžiančias nuostatas, taikomas trečiosiose šalyse dirbantiems Europos Bendrijų pareigūnams. Visų pirma buvo įvesta ypatinga atlyginimų sistema, o naujo priedo 11, 12 bei 13 straipsniuose nustatyti minėtose šalyse dirbančių pareigūnų atlyginimai. Pagal šią sistemą atlyginimas Belgijoje yra išmokamas eurais, tačiau jis – visas arba iš dalies – gali būti išmokamas darbo vietos šalies valiuta. Tokiu atveju, korekcinis koeficientas yra taikomas tai atlyginimo daliai, kuri yra išmokama darbo vietos šalies nacionaline valiuta. Nuo 2004 m. gegužės 1 d. įsigaliojus naujiems Pareigūnų tarnybos nuostatams (2004 m. kovo 22 d. Reglamentas (EB, Euratomas) Nr. 723/2004), ši atlyginimų sistema yra taikoma ir sutartininkams. Pagal minėto priedo 13 straipsnį Taryba kartą per šešerius mėnesius turi nustatyti trečiosiose šalyse taikomus korekcinius koeficientus. 1988 m. liepos 18 d. Reglamentu (EAPB, EEB, Euratomas) Nr. 2175/88 Taryba pirmą kartą nustatė korekcinius koeficientus, taikomus nuo 1987 m. spalio 10 d. Paskutinį kartą korekcinius koeficientus, kurie įsigaliojo 2004 m. sausio 1 d., Taryba nustatė 2004 m. spalio 5 d. Reglamentu (EB, Euratomas) Nr. 1785/2004. Dešimties naujųjų valstybių narių Stojimo sutarties 33 straipsnio 4 dalimi buvo sukurtas teisinis pagrindas, leidžiantis pratęsti Pareigūnų tarnybos nuostatų X priedo taikymą (taisyklės, taikomos už Bendrijos ribų dirbantiems pareigūnams) pareigūnams, liekantiems dirbti savo postuose tose naujosiose valstybėse narėse ne ilgesniam kaip penkiolikos mėnesių laikotarpiui po šių valstybių įstojimo į ES. Todėl reikėtų šioms naujosioms valstybėms narėms įvesti ne tik korekcinius koeficientus, nustatytus pagal Pareigūnų tarnybos nuostatų XI priedą, bet ir korekcinius koeficientus, nustatytus pagal X priedą. Pagal minėtų Pareigūnų tarnybos nuostatų 13 straipsnio X priedą ateityje Taryba kartą per metus turės nustatyti korekcinius koeficientus, taikomus trečiosiose šalyse. Šiame pasiūlyme nustatomi korekciniai koeficientai, nuo 2004 m. liepos 1 d. taikomi trečiosiose šalyse dirbančių Europos Bendrijų pareigūnų, sutartininkų ir laikinųjų darbuotojų bei dalies pareigūnų, liekančių dirbti savo postuose dešimtyje naujųjų valstybių narių ne ilgesniam kaip penkiolikos mėnesių laikotarpiui po šių valstybių įstojimo į ES, atlyginimams. Šie korekciniai koeficientai pirmą kartą nustatomi visiems metams. Poveikis biudžetui yra nežymus lyginant su bendromis delegacijų veiklos išlaidomis. Už Bendrijos ribų dirbantiems Bendrijos darbuotojams taikoma atlyginimų sistema yra paremta perkamosios galios trečiųjų šalių nacionaline valiuta išmokamų atlyginimų ir Briuselyje išmokamų atlyginimų atitikimo principu. Šis principas taikomas pagal Eurostato ekonominių paritetų apskaičiavimus. Korekcinis koeficientas – tai dydis, apskaičiuojamas ekonominio pariteto vertę padalijus iš valiutos keitimo kurso. Pagrindinis darbas, kurį tenka atlikti, norint nustatyti korekcinius koeficientus, yra ekonominių paritetų apskaičiavimas tarp skirtingų darbo vietos šalių ir Briuselio. Naudojami keitimo kursai yra nustatomi pagal finansinio reglamento įgyvendinimo taisykles ir atitinka korekcinių koeficientų taikymo datą. A lentelėje nurodomi 2004 m. liepos mėn. nauji ekonominiai paritetai, atitinkami valiutos keitimo kursai ir iš to išplaukiantys korekciniai koeficientai visoms darbo vietos šalims. B lentelėje nurodomi A lentelės skaičių pokyčiai procentais, taikomi visoms darbo vietos šalims, lyginant su paskutiniame galiojančiame reglamente nustatytais skaičiais. PRIEDAS A LENTELĖ +++++ TABLE +++++ PRIEDAS B LENTELĖ +++++ TABLE +++++ Pasiūlymas TARYBOS REGLAMENTAS nustatantis korekcinius koeficientus, nuo 2004 m. liepos 1 d. taikomus trečiose šalyse dirbančių Europos Bendrijų pareigūnų, sutartininkų ir laikinųjų darbuotojų bei dalies pareigūnų, liekančių dirbti savo postuose dešimtyje naujųjų valstybių narių ne ilgesniam kaip penkiolikos mėnesių laikotarpiui po šių valstybių įstojimo į ES, atlyginimams EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į Europos Bendrijų pareigūnų tarnybos nuostatus ir kitų Europos Bendrijų tarnautojų, nustatytų Reglamentu (EEB, Euratomas, EAPB) Nr. 259/68[1], su paskutiniais pakeitimais padarytais Reglamentu (EB, Euratomas) Nr. 857/2004[2], įdarbinimo sąlygas, ypač į jų X priedo 13 straipsnio pirmą pastraipą, atsižvelgdama į dešimties naujųjų valstybių narių Stojimo sutartį, ypač į jos 33 straipsnio 4 dalį, atsižvelgdama į Komisijos pasiūlymą, kadangi: Reikėtų atsižvelgti į šalių, esančių už Bendrijos ribų, pragyvenimo lygio pokyčius ir atitinkamai nustatyti korekcinius koeficientus, taikomus nuo 2004 m. liepos 1 d. atlyginimams, kurie yra išmokami darbo vietos šalies valiuta trečiosiose šalyse dirbantiems Europos Bendrijų pareigūnams, sutartininkams ir laikiniesiems darbuotojams bei daliai pareigūnų, liekančių dirbti savo postuose dešimtyje naujųjų valstybių narių ne ilgesniam kaip penkiolikos mėnesių laikotarpiui po šių valstybių įstojimo į ES. Korekciniai koeficientai, pagal kuriuos atlyginimai buvo išmokėti remiantis Reglamentu (EB, Euratomas) Nr. 1785/2004[3], gali nulemti atgaline data taikomą atlyginimo padidinimą arba sumažinimą. Tuo atveju, kai dėl naujų korekcinių koeficientų atlyginimas padidėja, reikėtų numatyti išmokėjimą atgaline data. Reikėtų numatyti sumų, permokėtų tuo atveju, kai dėl naujų korekcinių koeficientų atlyginimas sumažėjo, susigrąžinimą už laikotarpį nuo 2004 m. liepos 1 d. iki šio reglamento įsigaliojimo dienos. Reikėtų numatyti, kad minėtam sugrąžinimui būtų skirta ne daugiau kaip šeši mėnesiai iki šio reglamento įsigaliojimo dienos, o jo padariniai būtų likviduojami ne ilgiau kaip per 12 mėnesių nuo minėtos dienos, kaip ir taikant korekcinius koeficientus Europos Bendrijų pareigūnų ir kitų tarnautojų atlyginimui ir pensijoms Europos Bendrijoje, PRIĖMĖ ŠĮ REGLAMENTĄ: 1 straipsnis Trečiose šalyse dirbančių Europos Bendrijų pareigūnų, sutartininkų ir laikinųjų darbuotojų bei pareigūnų, liekančių dirbti savo postuose dešimtyje naujųjų valstybių narių ne ilgesniam kaip penkiolikos mėnesių laikotarpiui po šių valstybių įstojimo į ES, atlyginimams, mokamiems darbo vietos šalies valiuta, nuo 2004 m. liepos 1 d. taikomi priede nustatyti korekciniai koeficientai. Apskaičiuojant tokį atlyginimą naudojami valiutos keitimo kursai yra nustatomi pagal finansinio reglamento įgyvendinimo taisykles ir atitinka korekcinių koeficientų taikymo datą. 2 straipsnis Institucijos atgaline data išmoka sumas, kuriomis atlyginimas padidėjo pritaikius priede nurodytus korekcinius koeficientus. Institucijos atgaline data už laikotarpį nuo 2004 m. liepos 1 d. iki šio reglamento įsigaliojimo dienos iš darbo užmokesčio išskaičiuoja sumą, permokėtą pritaikius priede nurodytus korekcinius koeficientus. Koregavimas atgaline data, susijęs su permokėtų sumų susigrąžinimu, apima ne ilgesnį kaip šešių mėnesių laikotarpį iki šio reglamento įsigaliojimo dienos. Susigrąžinimas išskaidomas dalimis ne ilgesniam kaip 12 mėnesių laikotarpiui nuo minėtos dienos. 3 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas PRIEDAS +++++ TABLE +++++ FINANSINĖ ATASKAITA 1. DOKUMENTO PAVADINIMAS Tarybos reglamento pasiūlymas dėl korekcinių koeficientų, taikomų nuo 2004 m. liepos 1 d., nustatymo trečiose šalyse paskirtų dirbti Europos Bendrijų pareigūnų, sutartininkų ir laikinųjų darbuotojų bei atlyginimam bei pareigūnų, kurie lieka dirbti dešimtyje naujųjų valstybių narių ne ilgesniam kaip penkiolikos mėnesių laikotarpiui po šių valstybių įstojimo į ES. 2. SUSIJUSI BIUDŽETO EILUTĖ XX-010102-01 3. TEISINIS PAGRINDAS Pareigūnų tarnybos nuostatų X priedo 12 ir 13 straipsniai. 4. FINANSINIS POVEIKIS 4.1 2004 m. numatoma faktinių išlaidų suma € 125 139 579 (€ 10 428 298,25 per mėn.) (1) 4.2 Korekcinių koeficientų poveikio įvertinimas 2004 m. liepos mėn. - € 11 814,59 (2) 4.3 Numatomos 6 mėn. išlaidos [(2) x 6] - € 70 887,54 4.4 Numatomos metinės išlaidos [(2) x 12] - € 141 775,08 4.5 Poveikis lyginant su numatomų faktinių išlaidų suma [(2) : (1)] - 0,11329356% Į šį finansinį poveikį neįeina poveikis, susijęs su nustatytais tarpiniais korekciniais koeficientais, kuriuos kiekvieną mėnesį nustato Komisija. [1] OL L 56, 1968 3 4, p. 1. [2] OL L 161, 2004 4 30, p. 11. [3] OL L 317, 2004 10 16, p. 1.